Document ID: 32007R0636

ΚΑΝΟΝΙΣΜΌΣ (ΕΚ) αριθ. 636/2007 ΤΗΣ ΕΠΙΤΡΟΠΉΣ
της 7ης Ιουνίου 2007
σχετικά με τη θέσπιση παρέκκλισης από το παράρτημα του κανονισμού αριθ. 79/65/ΕΟΚ του Συμβουλίου όσον αφορά τις περιφέρειες της Ρουμανίας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη προσχώρησης της Βουλγαρίας και της Ρουμανίας,
την πράξη προσχώρησης της Βουλγαρίας και της Ρουμανίας, και ιδίως το άρθρο 41 παράγραφος 1,
Εκτιμώντας τα ακόλουθα:
(1)
Το παράρτημα του κανονισμού αριθ. 79/65/ΕΟΚ του Συμβουλίου, της 15ης Ιουνίου 1965, περί δημιουργίας δικτύου γεωργικής λογιστικής πληροφορήσεως επί των εισοδημάτων και της οικονομικής λειτουργίας των γεωργικών εκμεταλλεύσεων στην Ευρωπαϊκή Οικονομική Κοινότητα (1), περιλαμβάνει κατάλογο των περιφερειών κατά την έννοια του άρθρου 2 στοιχείο δ) του εν λόγω κανονισμού.
(2)
Σύμφωνα με το παράρτημα αυτό, η Ρουμανία διαιρείται σε οκτώ περιφέρειες. Κατόπιν αιτήματος της Ρουμανίας, για τους σκοπούς του κανονισμού αριθ. 79/65/ΕΟΚ, η Ρουμανία πρέπει να θεωρηθεί ενιαία περιφέρεια επί τα τρία πρώτα έτη μετά την προσχώρησή της στην Ευρωπαϊκή Ένωση προκειμένου να διευκολυνθεί η κατάρτιση ενός ρεαλιστικού σχεδίου επιλογής.
(3)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της κοινοτικής επιτροπής για το δίκτυο γεωργικής λογιστικής πληροφόρησης,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Κατά παρέκκλιση από το παράρτημα του κανονισμού αριθ. 79/65/ΕΟΚ, για τους σκοπούς της εφαρμογής του εν λόγω κανονισμού, η Ρουμανία αποτελεί ενιαία περιφέρεια έως τις 31 Δεκεμβρίου 2009.
Άρθρο 2
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Εφαρμόζεται από το λογιστικό έτος 2007.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 7 Ιουνίου 2007.

Labels: 18
19
6